1975R2750 — FI — 17.12.1982 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

(*) Tätä asiakirjaa ei ole julkaistu suomenkielisenä.

▼B

NEUVOSTON ASETUS (ETY) N:o 2750/75,

annettu 29 päivänä lokakuuta 1975,

elintarvikeavuksi tarkoitetun viljan hankintaperusteista

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75 ( 1 ) ja erityisesti sen 28 artiklan, ottaa huomioon riisin yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY ( 2 ), sellaisena kuin se on viimeksi muutettuna asetuksella ETY N:o 668/75 ( 3 ), ja erityisesti sen 23 a artiklan, ottaa huomioon komission ehdotuksen, sekä katsoo, että sekä katsoo, että asetusten ETY N:o 2727/75 ja N:o 359/67/ETY 28 artiklassa ja vastaavasti 23 a artiklassa säädetään, että neuvosto vahvistaa ne perusteet, joiden mukaisesti elintarvikeavuksi tarkoitetut tuotteet on hankittava yhteisön markkinoilta, elintarvikeavuksi tarkoitetun viljan hankinnan aiheuttamia häiriöitä viljamarkkinoilla olisi vältettävä, tätä varten olisi säädettävä siitä, että kun markkinatilanne yhteisön tietyillä alueilla on omiaan pakottamaan interventioelimet ostamaan huomattavia viljamääriä, vilja olisi hankittava näiltä alueilta markkinoiden keventämiseksi; kun tietyillä interventioelimillä on suuria viljamääriä, niillä olevan viljan hankkiminen kokonaan tai osittain saattaa helpottaa niiden tilannetta, ellei tällaisia erityistilanteita ole, vilja olisi hankittava kokonaan yhteisön markkinoilta, ja vilja voidaan hankkia parhaimmilla ehdoilla tarjouskilpailumenettelyn avulla; kiireellisiä toimenpiteitä varten voidaan kuitenkin nopeuden vuoksi päättää muiden menettelytapojen käytöstä, ON ANTANUT TÄMÄN ASETUKSEN:

1 artikla

Tässä asetuksessa viljalla tarkoitetaan tuotteita, joita tarkoitetaan:

a) asetuksen (ETY) N:o 2727/75 1 artiklassa;

b) asetuksen N:o 359/67/ETY 1 artiklassa.

2 artikla

Elintarvikeavuksi tarkoitettu vilja on hankittava yhteisön markkinoilta seuraavien säännösten mukaisesti.

3 artikla

1. Jos viljan markkinahintojen kehitys jollakin yhteisön alueella osoittaa laskua tai romahdusta, joka ottaen huomioon sadon tai alueellisten varastojen määrän ja niiden maantieteellisen sijainnin saattaa pakottaa interventioelimen ostamaan varastoon huomattavia määriä viljaa, vilja voidaan ostaa kyseisen alueen markkinoilta.

2. Jos interventioelimellä on varastoja, näitä varastoja voidaan käyttää.

3. Jos 1 tai 2 kohdassa tarkoitetut edellytykset eivät täyty tai jos näissä kohdissa säädettyjä mahdollisuuksia ei käytetä, vilja on kokonaisuudessaan ostettava yhteisön markkinoilta.

4 artikla

1. Interventioelimet suorittavat 3 artiklan 1 ja 3 kohdassa tarkoitetut ostot järjestämällä tarjouskilpailun; se koskee tuotteen hankkimista toimitettuna fob-vaiheeseen tai sitä vastaavaan vaiheeseen.

2. Jos käytetään interventioelimillä olevaa viljaa, tarjoukset pyydetään lastauksesta, kuljetuksesta, tarvittaessa jalostuksesta ja toimittamisesta fob-vaiheeseen tai sitä vastaavaan vaiheeseen.

3. Jos päätetään, että vilja toimitetaan yhteisön toimesta myöhempään vaiheeseen kuin fob-vaiheeseen tai sitä vastaavaan vaiheeseen, 1 tai 2 kohdassa tarkoitettujen tarjousten on katettava hankinta tuohon myöhempään vaiheeseen.

4. Tarjouskilpailun ehtojen avulla on huolehdittava kaikkien asianosaisten tasavertaisesta pääsystä ja kohtelusta riippumatta heidän sijoittautumispaikastaan yhteisössä.

5 artikla

1. Kansallisten toimien osalta kyseisen jäsenvaltion on ilmoitettava komissiolle päivä, jona se aikoo aloittaa toiminnan, varainhoitovuosi, jolle se kirjataan, toimitusten suunnitellut aikavälit, määrämaa, määrä ja kyseinen tuote, lastaussatama ja suunniteltu hankintamenetelmä.

2. Saatuaan nämä tiedot komissio tarkastelee asetuksen (ETY) N:o 2727/75 tai tarvittaessa asetuksen N:o 359/67/ETY 26 artiklassa säädetyn menettelyn mukaisesti ja ottaen huomioon yhteisön markkinoiden kokonaistilanteen, täyttääkö suunniteltu hankintamenetelmä 3 artiklassa säädetyt edellytykset, ja ehdottaa tarvittaessa, että kyseinen jäsenvaltio muuttaa suunniteltua hankintamenetelmää.

6 artikla

Tarkasteltuaan markkinatilannetta komissio vahvistaa asetuksen (ETY) N:o 2727/75 tai tapauksen mukaan asetuksen N:o 359/67/ETY 26 artiklassa säädetyn menettelyn mukaisesti yhteisön toimien osalta hankintaa koskevat edellytykset ottaen erityisesti huomioon 3 artiklassa säädetyt perusteet.

7 artikla

1. Kiireellisiä yhteisön toimia varten, jotka koskevat jalostamatonta viljaa, jäsenvaltioiden on pidettävä milloin tahansa toimittamista varten käytettävänä tiettyjä määriä interventioelimen varastoimia tuotteita tai heti asetettava käyttöön tarvittavat määrät tuotteita niiden markkinoilla olevista varastoista, jos interventioelimellä ei niitä ole.

2. Kiireellisiä yhteisön toimia varten, jotka koskevat 1 artiklassa tarkoitettua jalostettua viljaa ja muuta riisiä kuin paddy-riisiä, jokaisen 4 kohdan mukaisesti nimetyn jäsenvaltion on järjestettävä nopeutettua menettelyä käyttäen tarjouskilpailu tuotteiden hankkimiseksi toimitettuina fob-vaiheeseen tai sitä vastaavaan vaiheeseen.

3. Jotta tuotteet voitaisiin kuljettaa nopeasti sieltä missä niitä säilytetään tai missä ne on asetettu käytettäviksi, kun on kyse 1 kohdassa mainituista tuotteista, tai fob-vaiheesta tai sitä vastaavasta vaiheesta, kun on kyse 2 kohdassa mainituista tuotteista, jokainen 4 kohdan mukaisesti nimetty jäsenvaltio voi käyttää muita menettelyjä kuin tarjouskilpailua.

4. Heti kun kiireellisiä yhteisön toimia koskeva periaate on hyväksytty, komissio päättää, mikä jäsenvaltio tai mitkä jäsenvaltiot ovat vastuussa toimien toteuttamisesta, vahvistaa niiden päivämäärän, vahvistaa paikan, jossa tuotteet on asetettava käytettäviksi yhteisössä tai tarvittaessa edunsaajavaltiossa, sekä vahvistaa kaikki muut tämän toiminnan suorittamiseksi tarvittavat seikat.

▼M1 —————

▼M1

5. Detailed rules for applying this Article, and in particular the criteria according to which the Commission is to make the decisions referred to in paragraph 4, shall be adopted in accordance with the procedure laid down in Article 8 of Council Regulation (EEC) No 3331/82.

▼B

8 artikla

1. Kumotaan elintarvikeavuksi tarkoitetun viljan hankintaperusteista 3 päivänä elokuuta 1972 annettu neuvoston asetus (ETY) N:o 1693/72 ( 4 ).

2. Viittaukset 1 kohdan mukaisesti kumottuun asetukseen katsotaan viittauksiksi tähän asetukseen.

9 artikla

Tämä asetus tulee voimaan 1 päivänä marraskuuta 1975.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL N:o L 281, 1.11.75, s. 1

( 2 ) EYVL N:o 174, 31.7.1967, s. 1

( 3 ) EYVL N:o L 72, 20.3.1975, s. 18

( 4 ) EYVL N:o L 178, 5.8.1972, s. 3